projecte-aina/catalan_government_crawling huggingface dataset:
Aquest servei es gestiona des de l'àrea d'orientació de l'Escola.
Hi arriben les ofertes de treball d'empresaris del sector i les demandes de feina d'exalumnes i alumnes.
Per accedir com a demandant de feina, només cal ser exalumne o alumne de l'Escola i presentar el currículum, el qual s'ha d'actualitzar cada any.
A més, a l'Escola també s'ofereix assessorament per a redactar el currículum i la carta de presentació.
Les ofertes de feina es comuniquen directament als possibles interessats/des i es publiquen als taulers d'anuncis de l'escola, al fòrum del grup de treball d'alumnes de RuralCat i a través d'aquesta pàgina web.
L'Escola Agrària d'Amposta es sitúa a la ciutat d'Amposta, capital del Montsià, que és la comarca més al sud de Catalunya, amb una intensa activitat agrícola en conreus d'horta, citricultura, olivicultura i arròs.
A l'entorn privilegiat de dos Parcs Naturals, el del Delta de l'Ebre i el dels Ports de Beseit, l'Escola Agrària d'Amposta es va crear l'any 1972 i forma part de la xarxa d'escoles que el Departament té distribuïdes arreu de Catalunya.
L'ECA d'Amposta té com a objectius bàsics:
L'Escola disposa de serveis de menjador i residència i d'instal·lacions com finca, hivernacles, laboratori, biblioteca agrària, aula d'informàtica, etc.
Per tal de poder desenvolupar l'activitat formativa, l'escola disposa d'una explotació de 22,75 hectàrees ubicades a l'horta d'Alfarràs.
D'aquesta superfície, 19,29 es dediquen a conreus agrícoles i de bosc de ribera.
La resta, a equipaments i instal·lacions.
De la superfície total de la finca, aproximadament un 58% està inscrita en el Consell Català de la Producció Agrària Ecològica i la resta està en conversió.
L'escola disposa d'un hivernacle i un túnel per realitzar pràctiques de cultiu hortícola protegit i un fog system per fer producció de planta.
Corral de bioconstrucció on s'hi allotgen ovelles en període lectiu.
Galliner amb diferents espècies d'aus.
Equipat per realitzar els treballs habituals en les explotacions agràries i aprendre a soldar.
L'escola disposa de 5 aules per realitzar formació inicial i contínua.
Aquí es guarda la maquinària de l'escola que serveix per les pràctiques de l'alumnat, les sessions presencials de la formació contínua i el manteniment de l'explotació.
En aquestes aules es realitzen activitats pràctiques relacionades amb la formació que s'imparteix a l'escola: instal·lacions, apicultura, maquinària i fitopatologia.
Aula de pràctiques de fitopatologia
Aquesta aula està equipada amb ordinadors en xarxa que l'alumnat utilitza per realitzar activitats i recerca d'informació a Internet, així com per cursos de formació contínua.
Equipat per realitzar anàlisis de sòls, aigües, fruites, cromatografies, observacions d'insectes i plantes entre d'altres.
Espai per a l'estudi i la consulta de llibres i revistes del sector.
Sala d'actes amb capacitat per a 150 persones on es realitzen jornades i cursos.
Residència amb pensió completa i menjador per a alumnat de formació inicial, contínua i visites.
Imatge d'una habitació de la residència
Camp de futbol, pista de bàsquet, taula de ping-pong, futbolí i petit gimnàs.
L'Escola Agrària d'Alfarràs es troba situada a l'horta del poble d'Alfarràs al nord de la comarca del Segrià (Lleida).
Des de l'any 1972, en què va iniciar l'activitat, l'Escola Agrària d'Alfarràs forma part de la xarxa d'escoles que el Departament d'Agricultura, Ramaderia, Pesca i Alimentació té distribuïdes arreu de Catalunya i que estan gestionades pel Servei de Formació Agrària.
L'especialitat agrícola de l'escola és la fructicultura i la producció agrària ecològica.
L'EA d'Alfarràs té com a objectius bàsics:
El centre ofereix formació professional integrada dins de l'àmbit dels serveis a les empreses i a la seva internacionalització.
En aquest sentit, ofereix pràctica ad hoc a l'explotació de l'escola i a les empreses punteres del sector, orientació escolar i professional, mobilitat internacional dels alumnes en pràctiques a l'estranger.
També vetlla per la formació contínua, per la incorporació de joves i la innovació i transferència del coneixement i el foment de l'emprenedoria.
Té, a més, servei d'assessorament professional i de reconeixement de l'experiència laboral.
En totes les activitats se segueixen directrius i criteris d'innovació i de qualitat i millora contínua per tal d'assegurar que els serveis prestats garanteixen la satisfacció dels principals grups d'interès.
cap del Laboratori d'Agricultura i Sanitat Vegetal de Catalunya
Desenvolupar i aplicar l'analítica de laboratori necessària per donar suport diagnòstic als programes d'agricultura i sanitat vegetal.
Organitzar activitats tècniques de formació de personal.
Realitzar anàlisis en matèria de producció agrícola i sanitat vegetal.
Qualsevol altra funció anàloga que se li encomani.
Les tasques que duu a terme el laboratori són:
- Realitzar el diagnòstic fitopatològic de les plagues i malalties que afecten els vegetals.
- Recolzar la vigilància dels patògens de quarantena.
- Donar suport analític a la certificació de material vegetal.
- Participar en projectes nacionals i internacionals orientats a la millora del diagnòstic fitopatològic i en programes interlaboratoris.
- Col·laborar en l'elaboració dels protocols de diagnòstic publicats per la EPPO.
- Organitzar programes d'interlaboratoris a nivell nacional.
Les tècniques més rellevants emprades en els serveis analítics que ofereix el Laboratori són:
-Tècniques serològiques per la detecció de virus (ELISA).
- Tècniques microbiològiques per la detecció de fongs i bacteris.
- Tècniques per la detecció de nematodes a partir de terra i de material vegetal.
- Tècniques cromatogràfiques per a la identificació de bacteris (Microbilogical Identification System, MIS).
Elaborar mètodes d'anàlisi de control de qualitat sobre productes agraris i alimentaris i sobre els mitjans de la producció agrària, i contrastar-los d'acord amb els criteris de garantia de qualitat exigibles.
Realitzar anàlisis inicials, contradictòries i diriments en procediments de litigi i en campanyes de control; emetre dictàmens, informes i certificats oficials d'anàlisis agràries i alimentàries.
Gestionar el registre de laboratoris agroalimentaris i les autoritzacions de laboratoris de productes agraris i alimentaris així com la realització de les corresponents inspeccions.
Fomentar i controlar la implantació dels sistemes d'assegurament de la qualitat als laboratoris agroalimentaris de Catalunya, així com la organització i la coordinació d'assaigs d'aptitud entre laboratoris.
Participar en estudis i projectes orientats a la millora dels processos d'inspecció de la qualitat i la seguretat dels productes agraris i alimentaris.
Proporcionar serveis de suport i assessorament científic-tècnic, de normativa reguladora i de sistemes de garantia de qualitat, als laboratoris i empreses del sector orientats a la millora i el foment de la seva activitat.
Gestionar el Panell de Tast Oficial d'Olis Verges d'Oliva de Catalunya i el Laboratori d'Olis de Reus.
sub-directora general d'Auditoria i Inspecció Internes
Auditar les actuacions del Departament en relació amb les normes i directrius internes.
Comprovar l'adequació dels sistemes de control al marc normatiu de referència i avaluar-ne la idoneïtat.
Comprovar l'adequació de les actuacions i dels recursos als objectius del Departament.
Comprovar el compliment de les normes i dels procediments administratius establerts.
Auditar el funcionament del Departament com a Organisme Pagador de fons europeus.
Realitzar, quan calgui, inspeccions sobre actuacions o fets específics de les unitats de Departament.
La Subdirecció General d'Inspecció està integrada per llocs de treball singulars (inspectors de serveis i inspectors de regulació de mercats).
Coordinar les actuacions necessàries per a la definició de la planificació estratègica de les polítiques del Departament i entitats adscrites.
Elaborar instruments i estudis per a la planificació i avaluació dels objectius del Departament.
Formular propostes per facilitar la coordinació de les polítiques departamentals.
Coordinar les publicacions del Departament.
Supervisar l'execució de les actuacions en matèria de polítiques transversals de dones en l'àmbit del Departament, d'acord amb les directrius recollides en els plans aprovats pel Govern.
Aplicar les directrius generals en matèria de planificació i normalització lingüística.
Elaborar estudis tècnics i econòmics especialitzats i sectorials necessaris per al disseny i el seguiment de les polítiques del Departament, així com el disseny, la planificació i l'elaboració de les estadístiques relacionades amb les matèries competència del Departament.
Assessorar en les memòries d'avaluació d'impacte de les mesures proposades en les normes que elaborin les diferents unitats del Departament.
Planificar, dissenyar i coordinar l'elaboració d'informes i d'estudis d'anàlisi i prospectiva en els àmbits materials que corresponen al Departament i elaborar l'informe anual de la situació dels sectors competència del Departament.
Formular propostes de polítiques sectorials i propostes de canvis estratègics.
Donar suport i assessorar tècnicament en el funcionament dels observatoris, i de les taules sectorials adscrites a la Secretaria General i si s'escau a la resta d'observatoris i taules adscrites a altres unitats del Departament o als seus organismes i entitats adscrites.
Qualsevol altra funció de naturalesa anàloga que li sigui encomanada.
Dirigir la preparació i l'elaboració de les propostes d'avantprojecte de pressupost del Departament, la tramitació de les seves modificacions, i la gestió econòmica, comptable, patrimonial i contractual.
Desenvolupar en l'àmbit departamental les polítiques impulsades pel Govern de la Generalitat en matèria de personal i dirigir les actuacions relacionades amb la prevenció de riscos i seguretat laboral, i també la protecció i promoció de la salut del personal del Departament.
Planificar i impulsar accions encaminades a la integració i a la rendibilitat i optimització màximes de les actuacions de les diferents unitats del Departament i dirigir les iniciatives conduents a la millora de l'avaluació de la gestió en els diferents àmbits del Departament.
Coordinar i supervisar la simplificació administrativa, la informatització i els sistemes d'informació del Departament i impulsar les polítiques de seguretat informàtica.
Dirigir els projectes adreçats a la implantació de l'Administració electrònica i a la modernització de l'organització del Departament.
Qualsevol altra funció de naturalesa anàloga que se li encomani o se li atribueixi per normativa sectorial.
advocada en cap de l'Assessoria Jurídica
L'estudi i la informació dels projectes de les disposicions de caràcter general i l'assessorament i la tramitació de tota mena de disposicions emanades de qualsevol òrgan del Departament.
L'assessorament en matèria jurídica a qualsevol òrgan del Departament.
La coordinació en el suport jurídic de les direccions generals i serveis territorials del Departament.
L'estudi i la proposta de resolucions de recursos contra disposicions i actes del Departament, especialment quan la resolució ha de ser del/de la conseller/a.
Informa de la tramitació i efectua el seguiment dels procediments judicials i dels requeriments i conflictes de competència que afectin al Departament.
Porta els registres de societats agràries de transformació, de contractes d'arrendaments rústics i de contractes d'integració.- La verificació, amb caràcter d'acte administratiu, els poders i altres documents justificatius de la personalitat que hagin de fer efecte davant els òrgans del Departament.
Informa dels plecs de clàusules administratives dels contractes que subscrigui el Departament i concorre a les meses de contractació.
La realització del seguiment de les qüestions parlamentàries que afectin al Departament.
La selecció i la recopilació de la legislació, els treballs doctrinals i la documentació que es relaciona amb matèries pròpies del Departament.
Coordina el suport i l'assistència jurídica que es presta a les diferents unitats del Departament.
secretari general d'Agricultura, Ramaderia, Pesca i Alimentació
Representar del Departament per delegació del conseller i exercir, sota la direcció del titular del Departament, les funcions que aquest li delegui.
Assumir la inspecció dels centres, les dependències i els organismes adscrits al Departament, sens perjudici de les atribucions pròpies dels directors/res generals, i dirigir i organitzar els serveis generals del Departament.
Vetllar per l'organització, la simplificació i la racionalització administratives i assegurar el suport tècnic i jurídic general del Departament.
Ésser l'òrgan de comunicació amb altres administracions i entitats que tinguin relació amb el Departament i amb els altres departaments, organismes i entitats que en depenen, sens perjudici de les atribucions que a aquest respecte tenen els/les directors/res generals.
Coordinar l'actuació del Departament en relació amb les transferències de funcions i serveis.
Ésser el cap superior de tot el personal del Departament i resoldre els assumptes que afecten aquest personal, llevat que pertoquin al conseller; contractar el personal laboral i nomenar els funcionaris interins del Departament.
Coordinar, sota la direcció del conseller, els programes i les actuacions de les diferents direccions generals i dels organismes adscrits al Departament.
Tramitar les disposicions generals i, si s'escau, elaborar-les i fer-ne l'estudi i l'informe.
Elaborar, conjuntament amb els/les directors/res generals, l'avantprojecte de pressupost del Departament per sotmetre'l al conseller, tramitar el dels organismes i les entitats adscrits al Departament, i dirigir i controlar la gestió del pressupost del Departament.
Supervisar l'adquisició de subministraments, béns i serveis, i també els expedients de contractació de qualsevol tipus; autoritzar les despeses dins els límits que s'estableixin per reglament i fer informe de les propostes de les despeses que excedeixin aquests límits.
Elaborar els programes de necessitats del Departament i exercir les altres funcions que la legislació vigent li atribueixi.
Proposar les reforme encaminades a millorar i perfeccionar els serveis dels diferents centres del Departament i preparar els mètodes de treball, tenint en consideració els costos i el rendiment.
Supervisar la coordinació de les relacions amb la Unió Europea en les matèries que corresponguin al Departament, així com el seguiment de les activitats de les institucions europees en matèria de política agrària i alimentària, i del medi natural.
Dirigir i establir les línies d'actuació en el marc de les relacions exteriors del Departament en matèries de la seva competència.
cap de l'Oficina Comarcal de la Terra Alta
Aquesta oficina disposa de servei de cita prèvia
Executar les actuacions que preveuen els programes i plans del Departament amb l'adequació dels serveis a les característiques del seu àmbit territorial per potenciar-ne el desenvolupament integral.
Identificar les necessitats en el seu àmbit territorial i la proposta de les actuacions i les inversions més adequades.
Executar les actuacions en matèria d'agricultura, ramaderia, indústries agroalimentàries i medi natural que se li assignin.
Gestionar les actuacions en matèria d'ajuts que se li assignin.
L'oficina comarcal s'organitza en les tres àrees funcionals següents:
Existeixen molts productes típics i tradicionals de la nostra terra que, sense que gaudeixin d'un distintiu d'origen o qualitat, s'elaboren a Catalunya i que és necessari mantenir i fomentar.
L'Inventari de productes de la terra recull de manera exhaustiva aquest valuós patrimoni gastronòmic per tal de preservar-lo i revalorar-lo.
És una relació dels productes agroalimentaris típics i tradicionals de les comarques catalanes, independentment que estiguin protegits o no per un distintiu referit a l'origen i la qualitat del producte.
Actualment, l'Inventari està format per més de 260 productes de la terra de tot tipus, tant frescos com elaborats: carns, embotits, formatges, productes de pastisseria, etc.
Inventari en funció del tipus de producte:
Inventari per tipus de producte: Carns
Inventari de productes: Cereals i llegums
Inventari per tipus de producte: Embotits
Inventari per tipus de producte: Formatges
Inventari per tipus de producte: Fruita i horta
Inventari per tipus de producte: Licors i aiguardents
Inventari per tipus de producte: Olis
Inventari per tipus de producte: Pa i pastisseria
Inventari per tipus de producte: Peix i marisc
Inventari per tipus de producte: Vins
Inventari per tipus de producte: Altres productes
Inventari dels productes en funció de les zones territorials que abasten:
Inventari per la demarcació: Catalunya
Inventari per la demarcació: Catalunya central
Inventari per la demarcació: Comarques gironines
Inventari per la demarcació: Metropolitanes de Barcelona
Inventari per la demarcació: Comarques de Ponent
Inventari per la demarcació: Comarques tarragonines
Inventari per la demarcació: Terres de l'Ebre
Inventari per la demarcació: Pirineus
Introduïu el nom del producte que esteu cercant.
L'emergència alimentària i la prevenció de les pèrdues i el malbaratament en temps de COVID-19
La lluita contra les pèrdues i el malbaratament alimentaris és un objectiu de país en què les empreses del sector, les entitats socials i l'Administració fa temps que estem treballant.
La llei de prevenció de les pèrdues i el malbaratament alimentaris, aprovada el passat 4 de març al Parlament de Catalunya, té com a objectiu establir accions implicant tots els agents de la cadena alimentària i contribuir a l'assoliment dels Objectius de Desenvolupament Sostenible 2, de fam zero, i 12, de producció i consum responsables.
La situació de crisi provocada per la COVID-19 ha donat lloc a diferents iniciatives socials arreu de Catalunya que actuen intensament perquè cap persona vulnerable es quedi sense aliments i per ajudar els professionals sanitaris i altres col·lectius indispensables que estan treballant durament per combatre la pandèmia.
El sector agroalimentari és molt sensible a les necessitats de la societat i col·labora de manera activa durant tot l'any en nombroses iniciatives socials.
La situació actual, derivada de la crisi de la COVID-19, ha posat en evidència la importància de la seva tasca per alimentar la societat i ha provocat que moltes empreses de la cadena alimentària, tant del sector primari com de les indústries de transformació agroalimentàries i de la distribució que servien el sector de l'hostaleria i la restauració, es trobin amb una situació d'excedent alimentari.
Alguns d'aquests excedents, els més peribles, corren el risc de malbaratar-se si no es distribueixen amb urgència.
Des del Departament d'Agricultura volem col·laborar en la gran tasca que estan fent les iniciatives socials i el sector agroalimentari, durant tot l'any i especialment en aquesta crisi d'emergència alimentària, i contribuir a l'aprofitament dels aliments.
És per això que posem en marxa el marketplace.
A continuació trobareu un recull d'algunes d'aquestes iniciatives que estan treballant per subministrar aliments a col·lectius vulnerables i personal sanitari i essencial en aquesta crisi, amb l'objectiu de facilitar el contacte amb el sector agroalimentari i contribuir a pal·liar l'emergència alimentària i a evitar el malbaratament de menjar.
Atenció: el marketplace és una plataforma viva.
Veureu publicades les iniciatives progressivament.
de prevenció de les pèrdues i el malbaratament alimentaris.
Cerca de projectes per comarques
A dalt, a l'esquerra, hi ha el mapa de Catalunya per comarques; a mesura que s'hi van sumant iniciatives solidàries, les comarques van agafant color.
Si es passeja el punter pel mapa, un globus emergent indica el nom i el nombre d'iniciatives d'aquella comarca.
A dalt, a la dreta, hi ha un comptador d'iniciatives.
Sota el comptador, hi ha una taula amb les dades de les iniciatives (organització, municipi, comarca, província i enllaç a la fitxa de la iniciativa).
Es poden cercar les iniciatives per qualsevol dels camps.
Des de la Generalitat de Catalunya es vol impulsar una estratègia alimentària de país per al període 2020-2025, que aposti per un model productiu socialment responsable, èticament acceptable, ambientalment sostenible i econòmicament viable.
Amb l'objectiu de fer front a aquest repte que tenim com a país, és necessari disposar d'una política alimentària compartida amb tota la societat, construïda des de la producció d'aliments i arrelada al territori.
Degut a la seva complexitat, l'abordatge de l'àmbit alimentari s'estructura en base als següents eixos de treball:
Tots els eixos s'estructuren a partir de la cadena de valor alimentària (les fases associades al procés d'obtenció d'aliments, des de la seva producció primària fins el consum final):
La participació de tots els agents és un pilar clau de la metodologia del projecte.
L'èxit del PEAC com a instrument estratègic passa necessàriament per la reflexió conjunta i el consens entre els implicats.
Objectius: estudiar l'estat actual de l'alimentació des de totes les dimensions directa i indirectament vinculades, per tal d'identificar les necessitats més prioritàries que han d'abordar-se des del Pla Estratègic de l'Alimentació de Catalunya (PEAC)
Objectius: definir tant la missió, visió, valors i objectius estratègics, com els reptes i línies estratègiques del Pla Estratègic de l'Alimentació de Catalunya (PEAC)
La previsió d'inici d'aquesta fase és l'1 d'abril.
El resultat previst és la concreció del Pla Estratègic de l'Alimentació de Catalunya (PEAC), a partir de:
La previsió data inici d'aquesta data és el 6 de juliol.
El resultat previst és la concreció dels Plans d'acció associats a la implementació del Pla Estratègic de l'Alimentació de Catalunya (PEAC), els quals es monitoritzaran a través del quadre de comandament definit en aquesta fase.
El Pla d'Assegurances Agràries combinades té com a finalitat compensar la pèrdua econòmica de renda que es produeix per circumstàncies meteorològiques adverses i alienes a la voluntat del titular de l'explotació.
A les persones físiques o jurídiques titulars d'explotacions agràries que compleixin els requisits corresponents.
El termini per presentar la sol·licitud varia segons el tipus d'assegurança contractada:
Per les línies del Pla d'assegurances combinades, es subvencionarà un percentatge sobre la subvenció que l'Entidad Nacional de Seguros Agrarios (ENESA) apliqui a la pòlissa, excepte en el cas de les assegurances de la recollida i destrucció d'animals morts, on l'ajut és un import per animal segons la classe de bestiar.
Els percentatges màxims, depenen del grup en el que es classifiquen les línies d'assegurances.
S'estableix un import màxim d'ajut que depèn de la línia i de les cobertures que es contractin.
Les assegurances per a les estructures, cobertes i instal·lacions d'hivernacles, umbracles i túnels, independents de les pòlisses subscrites per a l'assegurament de la producció que protegeixen, es subvencionarà un percentatge del cost de la prima, amb l'import màxim per personal beneficiària que s'estableixi a cada convocatòria.
El Programa de desenvolupament rural (PDR) de Catalunya 2014-2020 és un dels principals instruments de què disposa la Generalitat de Catalunya per tal de promoure una política estructural dirigida al món rural, donant especial atenció als sectors agraris i forestals.
La Comissió Europea el va aprovar el 28 de juliol de 2015
Informació actualitzada sobre els fons europeus d'interès per a Catalunya